Document ID: 32004R0205

Uredba Komisije (ES) št. 205/2004
z dne 5. februarja 2004
o spremembi Uredbe (ES) št. 3175/94 o podrobnih pravilih za uporabo posebnega režima oskrbe z žitnimi proizvodi manjših egejskih otokov in določitvi predvidene bilance oskrbe
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2019/93 z dne 19. julija 1993 o uvedbi posebnih ukrepov za manjše egejske otoke glede nekaterih kmetijskih proizvodov [1] in zlasti člena 3a(2) Uredbe,
ob upoštevanju naslednjega:
(1) Uredba Komisije (EGS) št. 2958/93 [2] je določila skupna podrobna pravila za uporabo Uredbe (EGS) št. 2019/93 glede posebnih režimov oskrbe manjših egejskih otokov z nekaterimi kmetijskimi proizvodi in na podlagi člena 3 Uredbe (EGS) št. 2019/93 znesek pomoči za to oskrbo.
(2) Na podlagi člena 2 Uredbe (EGS) št. 2019/93 Uredba Komisije (ES) št. 3175/94 [3] določa predvideno bilanco oskrbe za žitne proizvode.
(3) Uredba Komisije (ES) št. 2782/98 [4] določa bilanco oskrbe za leto 1999 za žitne proizvode in tudi za sušeno krmo. Za naslednja leta so bile prav tako določene bilance oskrbe za žitne proizvode in sušeno krmo.
(4) Zaradi jasnosti je treba v nekaterih vidikih prilagoditi Uredbo (ES) št. 3175/94.
(5) Predvidene bilance oskrbe bi bilo treba določiti tudi za leto 2004.
(6) Uredbo (ES) št. 3175/94 je zato treba ustrezno spremeniti.
(7) Ukrepi, predvideni s to uredbo, so v skladu z mnenjem Skupnega odbora ustreznih upravljalnih odborov -
SPREJELA NASLEDNJO UREDBO:
Člen 1
Uredba (ES) št. 3175/94 se spremeni:
1. naslov se nadomesti z naslednjim:
"Uredba Komisije (ES) št. 3175/94 z dne 21. decembra 1994 o podrobnih pravilih za uporabo posebnega režima oskrbe z žitnimi proizvodi in sušeno krmo manjših egejskih otokov in določitvi predvidene bilance oskrbe."
2. doda se naslednji člen 1:
"Člen 1
Na podlagi člena 2 Uredbe (EGS) št. 2019/93 se predvidena bilanca oskrbe manjših egejskih otokov z žitnimi proizvodi in sušeno krmo s poreklom iz Skupnosti določi v Prilogi Uredbe."
3. Priloga se nadomesti s Prilogo k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. februarja 2004

Labels: 18
3
17
5